এর আগেও বিশ^বিদ্যালয় ক্যাম্পাসে শিক্ষার্থীদের শান্তিপূর্ণ আন্দোলন ও কর্মসূচিতে একাধিকবার হামলা করেছে ছাত্রলীগ নেতাকর্মীরা। ৮ এপ্রিল কোটা সংস্কার আন্দোলনে অংশ নেয়া শিক্ষার্থীদের ওপর পুলিশ ও ছাত্রলীগের হামলার ঘটনা ঘটে। কোটা আন্দোলনের বেশ কয়েকজন যুগ্ম আহ্বায়কসহ ছাত্রলীগের হামলায় অন্তত ২০ শিক্ষার্থী আহত হন। পরে এর প্রতিবাদ জানাতে গিয়ে কয়েক দফায় ছাত্রলীগের হামলার শিকার হন বিশ^বিদ্যালয়ের শিক্ষক-শিক্ষার্থীরা। এ নিয়ে নাগরিকসমাজ উদ্বেগ জানিয়েছেন। সর্বশেষ গতকাল দুপুরেও নিরাপদ সড়কের দাবিতে আন্দোলনরত শিক্ষার্থীদের ওপর আওয়ামী লীগ, যুবলীগ ও ছাত্রলীগের যৌথ হামলার প্রতিবাদে ঢাকা বিশ^বিদ্যালয়সহ বিভিন্ন বিশ^বিদ্যালয়ের শিক্ষার্থীদের আন্দোলনে ছাত্রলীগ দফায় দফায় হামলা করছে বলে অভিযোগ পাওয়া গেছে। এ সময় ছাত্রলীগ নেতাকর্মীদের আক্রোশের শিকার হন সাংবাদিকেরা।